सरकारकै नेतृत्वकर्ता पार्टी विभाजन गराउन लाग्नुभयो : यादव
सरकारको नेतृत्व नै आफ्नो पार्टी विभाजनमा लागेको जनता समाजवादी पार्टी, नेपालले आरोप लगाएको छ । जसपा, नेपालका सांसद‍ राजकिशोर यादवले सरकारको नेतृत्व नै पार्टी विभाजनमा लागेको आरोप लगाएका हुन् ।
काठमाडौँ — सरकारको नेतृत्व नै आफ्नो पार्टी विभाजनमा लागेको जनता समाजवादी पार्टी, नेपालले आरोप लगाएको छ । जसपा, नेपालका सांसद‍ राजकिशोर यादवले सरकारको नेतृत्व नै पार्टी विभाजनमा लागेको आरोप लगाएका हुन् ।उपेन्द्र यादव अध्यक्ष रहेको जसपा, नेपालबाट छुट्टिएर अशोक राईको अध्यक्षतामा जनता समाजवादी पार्टी गठन भएको छ । १२ सांसद रहेको यादव नेतृत्वको पार्टीबाट ७ सांसद अलग्गिएका हुन् ।यादवले उपप्रधान तथा स्वास्थ्यमन्त्रीबाट राजीनामा दिएर सरकारबाट बाहिरिएपछि बसेको जसपा, नेपालको केन्द्रिय कार्यकारिणी समितिकोले सरकारको नेतृत्व नै पार्टी विभाजनमा लागेको निष्कर्ष निकालेको हो । जसपाका नेता राजकिशोर यादवले कार्यकारिणी समितिको बैठकपछि भने, 'राज्य नै लागेर फुटाइयो । सरकारकै नेतृत्वकर्ताहरू पार्टी विभाजन गराउनका लागि लाग्नुभयो र पार्टी विभाजनपश्चात राष्ट्रिय राजनीतिमा जुन घटनाहरू भइरहेका छन्, त्यहाँ नैतिक रुपले बसिरहन मिलेन ।'जसपा, नेपालका नेता यादवले प्रधानमन्त्री पुष्पकमल दाहालले नै पार्टी विभाजनमा आफ्नो हात रहेको स्वीकार गरेको दाबी गरे । प्रधानमन्त्रीले नै पार्टी विवाजन गरिदिएपछि त्यसै सरकारमा बसिरहन उचित नठानेको जसपा, नेपालको भनाइ छ । सरकारले गैरजिम्मेवारी काम गरेको र त्यसको विरुद्धमा आफूहरू लाग्ने जसपा, नेपालले चेतावनी दिएको छ । 